René Guénon

René GUÉNON, naskiĝinta  en Blois, Francio kaj mortinta  en Kairo, Egiptujo, estas franca aŭtoro, "neklasebla figuro en la intelektula historio de la dudeka jarcento"Philippe Faure: René Guénon : L'appel de la sagesse primordiale, Cerf, kol. « Alpha », 2015.

Li publikigis dek sep librojn dum sia vivo, al kiuj aldoniĝas dek kolektoj de artikoloj publikigitaj postmorte, por entute dudek sep regule reeldonitaj titoloj. Ĉi tiuj libroj traktas ĉefe metafizikon, simbolismon, esoterismon kaj kritikon de la moderna mondo.

En sia verko, li proponas aŭ "senpere elmontri iujn aspektojn de la metafizikaj doktrinoj de Oriento"René Guénon, Le Symbolisme de la croix, « Avant-propos »., metafizikajn doktrinojn, kiujn René Guénon difinis kiel "universalajn"René Guénon, L'Homme et son devenir selon le Vêdânta, antaŭparolo, p. 8., aŭ "adapti ĉi tiujn samajn doktrinojn [por okcidentaj legantoj] dum ĉiam restante strikte fidelaj al ilia idearo ”. Li nur postulis la funkcion de "resendanto" de ĉi tiuj doktrinoj Ch.-A. Gilis: Introduction à l'enseignement et au mystère de René Guénon, Parizo, eld. de l'Œuvre, 1986)., kiujn li deklaris esence "neindividuaj"René Guénon, Études sur la franc-maçonnerie et le compagnonnage, tome I, p. 182., ligitaj al pli alta scio, "senpera kaj tuja", kiun li nomis "intelekta intuicio"Letero al Noëlle Maurice-Denis Boulet, 19-a de decembro 1918. Liaj verkoj, verkitaj en la franca (li ankaŭ kontribuis en la araba al la revuo El Maarifâ), estas tradukitaj en pli ol dudek lingvojn.

Lia verko kontraŭstaras la civilizaciojn, kiuj restis fidelaj al la "tradicia idearo"René Guénon La crise du monde moderne (p. 31, eldono de 1973)., kiu laŭ li "ne havas pli aŭtentan reprezentanton krom en la Oriento"René Guénon La crise du monde moderne (p. 47, eldono de 1973)., al la tuta moderna civilizo konsiderata kiel deflankiĝinta. Ĝi profunde ŝanĝis la akcepton de esoterismo en la Okcidento en la dua duono de la dudeka jarcentoPierre A. Riffard L'ésotérisme. Qu'est-ce que l'ésotérisme ? (Eld. Robert Laffont, kol. « Bouquins », 1990)p.842., kaj havis konsiderindan influon al aŭtoroj tiel diversaj kiel Mircea Eliade, Antonin Artaud, Raymond Queneau, Simone Weil kaj eĉ André Breton.

 Referencoj 

Kategorio:Islamaj filozofoj
Kategorio:Francaj filozofoj de la 20-a jarcento
Kategorio:Esoteristoj
Kategorio:Francaj framasonoj
Kategorio:Sufioj
Kategorio:Metafizikistoj
Kategorio:Premiitoj de Concours Général
Kategorio:Francaj hindologoj